section_heading: NK Maribor
paragraph_text: Tri tjedna nakon odlaska iz Rijeke preuzeo je najtrofejniji slovenski klub, NK Maribor, uključivši klub u borbu za naslov prvaka koji je izgubio u zadnjem kolu direktnim okršajem protiv Mure. U kvalifikacijama za UEFA Konferencijsku ligu 2021./22. nakon prolaska armenskog Urartua ispao je od švedskog Hammarbyja unatoč boljoj igri, dok je nakon prvih pet kola držao prvo mjesto u prvenstvu, nakon čega je momčad upala u niz lošijih rezultata. Krajem rujna daje otkaz na mjesto trenera Maribora, poslije čega se špekuliralo o interesu engleskog Barnsleya za Rožmana, međutim dogovor nije realiziran.